บทสรุปสำหรับผู้บริหาร
โรงเรียนบ้านนาทวีได้ดำเนินงานด้านการสร้างความเข้มแข็งของระบบประกันคุณภาพภายในอย่างต่อเนื่องจนถึงปัจจุบัน โดยได้ดำเนินงานตามกฎกระทรวง  การประกันคุณภาพการศึกษา พ.ศ. 2561  ดังนี้
1.  กำหนดมาตรฐานการศึกษาของสถานศึกษาให้สอดคล้องกับมาตรฐานชาติ และมาตรฐานการศึกษาของต้นสังกัด สภาพบริบท ปัญหา ความต้องการโดยเน้นการมีส่วนร่วม
[bookmark: _GoBack]2.  การจัดทำแผนพัฒนาคุณภาพการจัดการศึกษาของสถานศึกษาและแผนปฏิบัติการประจำปีให้สอดคล้องกับมาตรฐานการศึกษาของสถานศึกษา   
3.  ปฏิบัติงานโครงการและกิจกรรมต่าง ๆ ตามแผนปฏิบัติการประจำปี
4.  จัดให้มีการประเมินผลและตรวจสอบคุณภาพการศึกษา ติดตามผลการดำเนินการอย่างต่อเนื่อง 
5.  จัดทำรายงานผลการประเมินตนเอง นำมาพัฒนาคุณภาพการจัดการศึกษา/ส่งหน่วยงานต้นสังกัด
ผลการดำเนินงาน
	ผลการประเมินตนเองของสถานศึกษาระดับการศึกษาปฐมวัย อยู่ในระดับดีเลิศ
	จากผลการดำเนินงาน โครงการ และกิจกรรมต่าง ๆ ส่งผลให้โรงเรียนบ้านนาทวีจัดการพัฒนาคุณภาพการศึกษาประสบผลสำเร็จตามที่ตั้งเป้าหมายไว้ในแต่ละมาตรฐาน จากผลการประเมินสรุปได้ว่า ระดับดีเลิศ ทั้งนี้เพราะมาตรฐานที่ 1 คุณภาพเด็ก อยู่ในระดับดีเลิศ มาตรฐานที่ 2 กระบวนการบริหารและการจัดการ อยู่ในระดับดีเลิศ มาตรฐานที่ 3 การจัดประสบการณ์ที่เน้นเด็กเป็นสำคัญ อยู่ในระดับดีเลิศ 
	ทั้งนี้ โรงเรียนบ้านนาทวีมีการจัดกิจกรรมพัฒนาคุณภาพเด็กอย่างหลากหลายโดยผู้บริหาร คณะครู ผู้ปกครอง เห็นถึงความสำคัญในการจัดการศึกษาปฐมวัย เพื่อส่งเสริมให้เด็กมีคุณลักษณะตามวัย  มีพัฒนาการครบทั้ง 4 ด้าน ด้านร่างกาย ด้านอารมณ์-จิตใจ ด้านสังคม และด้านสติปัญญา มีการจัดทำหลักสูตรการศึกษาปฐมวัยที่ส่งเสริมพัฒนาการเด็กได้อย่างเหมาะสม เพื่อนำมาจัดทำแผนการจัดประสบการณ์ ส่งผลให้เด็กได้รับการพัฒนา เกิดการเรียนรู้อย่างเต็มศักยภาพ  โรงเรียนมีหลักสูตรครอบคลุมพัฒนาการทั้ง 4 ด้าน สอดคล้องกับบริบทของท้องถิ่น  มีการจัดสิ่งอำนวยความสะดวกให้บริการด้านสื่อเทคโนโลยีสารสนเทศ อุปกรณ์เพื่อสนับสนุนการจัดประสบการณ์  ครูได้รับการพัฒนาด้านวิชาชีพอย่างสม่ำเสมอ  โรงเรียนบ้านนาทวีมีสภาพแวดล้อมที่เอื้อต่อการเรียนรู้มีแหล่งเรียนรู้ที่หลากหลาย และบุคลากรที่มีความรู้ความเข้าใจเกี่ยวกับการจัดการศึกษาปฐมวัย ทำให้ครูสามารถถ่ายทอดความรู้ ประสบการณ์ไปสู่ตัวเด็ก โดยการให้เด็กเรียนแบบเรียนปนเล่น และประสบการณ์ตรงลงมือปฏิบัติได้ด้วยตนเอง เด็กสนุกและมีความสุขกับการมาอยู่ร่วมกับผู้อื่น มีสื่อธรรมชาติ และสื่อเทคโนโลยีที่ทันสมัย มีจำนวนเพียงพอ กับจำนวนผู้เรียน
	ผลการประเมินตนเองของสถานศึกษาระดับการศึกษาขั้นพื้นฐาน อยู่ในระดับยอดเยี่ยม
	จากผลการดำเนินงาน โครงการ และกิจกรรมต่าง ๆ ส่งผลให้โรงเรียนบ้านนาทวีจัดการพัฒนาคุณภาพการศึกษาประสบผลสำเร็จตามที่ตั้งเป้าหมายไว้ในแต่ละมาตรฐาน จากผลการประเมินสรุปได้ว่า ระดับยอดเยี่ยม ทั้งนี้เพราะมาตรฐานที่ 1 คุณภาพนักเรียน อยู่ในระดับยอดเยี่ยม  มาตรฐานที่ 2 กระบวนการบริหารและการจัดการ อยู่ในระดับยอดเยี่ยม  มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ อยู่ในระดับดีเลิศ
	ทั้งนี้ โรงเรียนบ้านนาทวี ขับเคลื่อนการดำเนินงานในการพัฒนาคุณภาพผู้เรียนอย่างเป็นระบบและต่อเนื่อง มีโครงการ/กิจกรรมที่จัดขึ้นเพื่อส่งเสริมศักยภาพของผู้เรียนอย่างชัดเจน ทำให้ผู้เรียนมีผลสัมฤทธิ์ทางการเรียนสูงกว่าเป้าหมายที่โรงเรียนตั้งไว้ ซึ่งสูงกว่าเป้าหมายในทุกกลุ่มสาระการเรียนรู้และทุกระดับชั้น ภาพรวมเฉลี่ยร้อยละ 82.99  สูงกว่าเป้าหมาย +2.99  ผู้เรียนมีความเป็นเลิศทางด้านวิชาการ มีความสามารถพิเศษอย่างหลากหลาย ทั้งด้านศิลปะ ดนตรี นาฏศิลป์และกีฬา มีความสามารถด้านการอ่านออกเขียนได้ การสื่อสารและการคิดคำนวณได้ตามระดับชั้น มีนิสัยรักการอ่าน ทำงานร่วมกับผู้อื่นได้ มีความเป็นผู้นำผู้ตามที่ดี กล้าพูด กล้าแสดงออกอย่างสร้างสรรค์ มีความรับผิดชอบ มีความรักชาติ ภูมิใจในความเป็นไทย มีคุณลักษณะอันพึงประสงค์ตามหลักสูตร มีสุขนิสัยสุขภาพกายและสุขภาพจิตที่ดี สามารถนำความรู้ไปใช้ศึกษาต่อในระดับที่สูงขึ้นและประยุกต์ใช้ในชีวิตประจำวันได้  ผู้เรียนชั้นประถมศึกษาปีที่ 1 มีผลการทดสอบการอ่านสูงกว่าทุกสังกัดและสูงกว่าประเทศ  ผู้เรียนชั้นประถมศึกษาปีที่ 2,4,5 มีผลการทดสอบข้อสอบมาตรฐานปลายปีสูงกว่าเป้าหมายที่ตั้งไว้  ผู้เรียนมีความเป็นผู้นำผู้ตามที่ดี กล้าพูด กล้าแสดงออกต่อสาธารณชน มีจิตสำนึกในการอนุรักษ์ทรัพยากรธรรมชาติและสิ่งแวดล้อม รู้จักใช้จ่ายอย่างประหยัด อดออม มีความซื่อสัตย์ มีจิตสาธารณะ ซึ่งสอดคล้องกับจุดเน้น อัตลักษณ์และเอกลักษณ์ของโรงเรียน จุดเน้นของโรงเรียน “จิตอาสา ประหยัด นิยมไทย” อัตลักษณ์ “จิตอาสา” เอกลักษณ์ “ความสะอาด”  โรงเรียนบ้านนาทวีมีการบริหารและการจัดการอย่างเป็นระบบ โรงเรียนได้ใช้เทคนิคการประชุมที่หลากหลายวิธี เช่น การประชุมแบบมีส่วนรวม การประชุมแบบระดมสมอง การประชุมกลุ่ม การประชุมผ่านระบบวิดีโอคอนเฟอร์เร้นท์  ครูมีความสามารถในการสอน มีความตั้งใจ มุ่งมั่นในการพัฒนา โดยการจัดกิจกรรมการเรียนการสอนให้ผู้เรียนเรียนรู้โดยการคิด การฝึกปฏิบัติจริง มีการใช้กระบวนการ วิธีการและแหล่งเรียนรู้ที่หลากหลาย ให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้ และผลวิจัยในชั้นเรียนของครูทุกคน สามารถช่วยแก้ปัญหาการเรียนรู้ของนักเรียนได้อย่างมีประสิทธิภาพ  ส่งผลให้โรงเรียนบ้านนาทวีได้รับการยอมรับและศรัทธาจากผู้ปกครอง ชุมชน และหน่วยงานต่าง ๆ ด้วยดีเสมอมา

